Fermandarîya Pêroyî ya Hêzanê Sûrîyeya Demokratîke (QSD) derheqê pêvînayîşo ke  bi rayîrê telekonferansî mabênê Fermandarê Pêroyî yê QSD'yî Mezlûm Ebdî, Wezîrê Pawitişî yê Rûsya Sergey Şoygu û Serfermandarê Pêroyî Valerîy Gerasîmovî  ame viraşetene de eşkerayîyêke daye.
Eşkerayîye de nê ameye vatene:
"Wezîrê Pawitişî yê Rûsya birêz Sergey Shoîgû û Serfermandarê Pêroyî yê Rûsya birêz Valeriy Gerasîmov Fermandaê Pêroyî yê QSD'yî Mezlûm Ebdî reyde qisey kerd. Her di hetan  netîceyê hempeymana Socî ya ke mabênê Serekê Rûsya Vlademîr Putîn û Serekkomarê Tirkîya Recep Tayyîp Erdoganî de 22'yê Teşrîna Verêne de Socî de ameyî viraştene, munaqeşe kerd.
Fermandarê Pêroyî yê QSD'yî sipasîya xo  Serekê Rûsya Vlademîr Ptîn û yewîya Rûsya rê pêşkêş kerd ke seba ke herême de şer biqedo cehd kerd û sivîlî trajedîyêkê merdimîye ra dûr fina.
Fermandarê Pêroyî Mezlûm Ebdî qesawetê xo yê derheqê tayê madeyan de ard ziwan û seba çareserîya nê zî îfade kerd ke ganî munaqeşe û dîyalogî bêrê kerdene."
